"Cross Fit Sukhum 2019 адунеи аҟны еицырдырхьоу аҽаршьцыларақәа ркомплекс ауп, ҳара ҳтәыла аҟынӡагьы иааит, иаартны иҟоуп ацентр. Уаҟа аҩнуҵаҟа аицлабра маҷқәа мҩаԥыслон, аха иаартны мҽхакы ҭбаала раԥхьатәи ԥышәак аҳасабала уажәоуп аҿари аспорти рзы аилак ианеиҿнакаа. Аицлабрақәа қәҿиарала имҩаԥысит ҳҳәар ҳалшоит, 30-ҩык алахәын. Дара ҩымчыбжьа иалагӡаны рырзаҳалқәа аарышьҭуан. Иҟоуп аицлабра иалахәхәоит ҳәа зыҽҭаҩҩны мап зкызгьы, избанзар аҽаршьцыларақәа иааизакны хәба ыҟан, хазы-хаз ицәгьамзаргьы, еишьҭаргыланы рыҟаҵара зегьы ирылшом. Иҟан абарбал аарҳәра, 50 кьыла ахьанҭара рыбӷа иқәҵаны аҩра, шә-кьылак иҟаз ампыл аршәра, 17 кьыла иҟаз агантель ашьҭыхра. Ари зегьы аныҟарҵоз аамҭа гәарҭон. Арҭ аицлабрақәа аҭыԥҳацәагьы рхы алархәразы агәаҳәара аадырԥшит, аҵыхәтәаны лхы алалырхәит аӡәы- Сабина Партанаӡе, лгәымшәаразы иҭабуп ҳәа ласҳәар сҭахуп. Лара Аԥснытәи аҳәынҭқарратә университет аҟны аҵара лҵоит абҩарҵәыра афакультет аҟны. Лара зегь раасҭа игәымшәоу алахәыла ҳәа далкаан. Мурман Чкотуа- ахԥатәи аҭыԥ, аҩбатәи Саид Матуа- аҩбатәи аҭыԥ ааныикылеит, Рамин Еныкь актәи аҭыԥ игеит", - лҳәеит Кама Ҳараниаԥҳа.
Инеиҵыху аиҿцәажәара шәазыӡырҩыр шәылшоит арадио Sputnik Аԥсны аефир аҿы
Иара убас шәаԥхьар ҟалоит:
- Аспорттә турнир Cross Fit Sukhum 2019 Аҟәа имҩаԥысуеит